آبہٕ چَکَر

پونؠ چَکَر، زَل چَکَر یا آبہٕ چَکَر چھُ اَکھ لَگاتار عَمَل یَتھ مَنٛز آب زٔمیٖنہِ ہٕنٛزِ سَطحَس پؠٹھ، ہیٛۆر تہٕ بۄن پَکان چھُ۔ یہِ چھُ سِری سٕنٛزِ تَوانٲیی سٟتؠ چَلان، یُس سَمَنٛدَرو، سَرو تہٕ دٔریاوو پؠٹھٕ آب بَخار بَنٲوِتھ نبس مَنٛز کھسان چھُ۔ یَتیہِ بَخار تٕرِ سٟتؠ  لگان چھُ تہٕ اۆبُر بَنان چھُ۔ ییٚلہِ اۆبُر آبہٕ سٟتؠ بَھران چھُ، تِم چھِ بٲرِش، شیٖن یا ڈوٹھ کِس صوٗرَتس مَنٛز زٔمیٖنہِ پؠٹھ وَاپَس آب وَالان۔ یہِ آب چھُ پَتہٕ دٔریاوو، سَرو تہٕ سَمَنٛدَرو مَنٛز وسان، تہٕ یہِ چَکَر چھُ بییہٕ شۆروٗع گَژھان۔

حَوالہٕ